આ અંગે મહિલાની ફરિયાદને આધારે વસ્ત્રાપુર પોલીસે તપાસ હાથ ધરી છે. વડોદરાના અકોરા સ્ટેડિયમ પાછળ સનક્રિસ્ટલ એપાર્ટમેન્ટમાં રહેતાં રેખાબહેન વિનોદરાય રાજ્યગુરુ (ઉ.વ.૫૪) તેમના પરિવાર સાથે અમદાવાદ પોતાના નાનાભાઈની દીકરીના લગ્ન પ્રસંગે આવ્યા હતા. ગઈ કાલે બપોરે બોડકદેવના કૃષ્ણ ફાર્મ પાર્ટી પ્લોટમાં લગ્ન પ્રસંગ યોજાયો હતો. રેખાબહેન તેઓની બહેનપણી રાગિણીબહેન પટેલ પાસે એક કાળા કલરની બેગ જેમાં સોનાના દાગીના, રોકડ રૂ.૨૫,૦૦૦ અને મોબાઈલ મળી રૂ.૨.૬૪ લાખની મતા તેમાં મૂકી લગ્નની છાબ જોવા ગયાં હતાં.